Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 390/11/8807	Michalovce, 22.8.2014
EEČ : 2-66-322-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátorka Okresnej prokuratúry Michalovce
Podľa § 215 odsek 1 písmeno f Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 08. 09. 2011 o 14.00 h v obci XXXXX, okres Michalovce, po predchádzajúcej vzájomnej dohode s obv. ml. XXXXX, obv. ml. XXXXX a spoločne  s mal. XXXXX, vlámali sa do objektu kvasiarne tak, že  cez otvorenú bránku vnikli  na pozemok, kde obv. ml. XXXXX XXXXX vyhol klinec, ktorý zabezpečoval dvere a všetci štyria vnikli dovnútra odkiaľ z povaly odcudzili 2 ks horákov na spal'ovanie mazutu, 2 ks mazutových ohrievačov a 2 ks fukárov na chladenie elektromotora, ktoré ponosili k zadrôtovanej plechovej bráne v zadnej časti dvora. Drôt obv. ml. XXXXX XXXXX rozplietol, bránu otvoril a tak spoločne s odcudzenými vecami vyšli von. Majiteľovi XXXXX, nar. XXXXX, bytom XXXXX, XXXXX spôsobili odcudzením škodu vo výške  451,50 € a poškodením dverí 16 €, 

lebo obvinený mladistvý, ktorý v čase činu neprekročil pätnásty rok veku, nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie

Odôvodnenie:
Uznesením povereného príslušníka Obvodného oddelenia PZ Pavlovce nad Uhom sp. zn. OPP-1429/PA-MI-2011 zo dňa 08. 09. 2011 bolo začaté trestné stíhanie pre prečin krádeže podľa § 212 ods. 2. písm. a) Tr. zákona. Dňa 20. 09. 2011 bolo pod rovnakou spisovou značkou vznesené obvinenie ml. XXXXX,  ml. XXXXX a ml. XXXXX pre prečin krádeže formou spolupáchateľstva podľa § 20, § 212 ods. 2 písm. a) Tr. zákona na tom skutkovom základe, ako je to uvedené vo výrokovej časti tohto  uznesenia. 

Vo veci, z dôvodu nástupu na výkon trestu jedného z páchateľov, bolo vykonávané vyšetrovanie vyšetrovateľom Okresného riaditeľstva PZ, Odboru kriminálnej polície XXXXX, ktorý po ukončení prípravného konania predložil prokurátorovi zhromaždený spisový materiál s návrhom na zastavenie trestného stíhania podľa § 215 ods. 1 písm. f) Tr. poriadku obvineného ml. XXXXX.  

Vykonaným vyšetrovaním, najmä výsluchom spoluobvinených ml. XXXXX XXXXX, ml. XXXXX, svedka - poškodeného XXXXX a listinnými dôkazmi bolo preukázané, že obvinený ml. XXXXX sa dopustil prečinu, ktorý sa mu kladie za vinu.

V zmysle ustanovenia § 338 Tr. poriadku bola do konania pribratá XXXXX, znalkyňa z odboru psychológia, za účelom posúdenia rozumovej a mravnej vyspelosti u obvineného mladistvého. Znalkyňa v záveroch posudku uvádza, že obvinený mladistvý dosiahol stupeň duševného vývoja približne 12 ročného dieťaťa. Jeho intelektové schopnosti sa pohybujú v pásme ľahkej duševnej zaostalosti - ťažká debilita. Je schopný rozpoznať protiprávnosť svojho konania, ale svoje  konanie nevie ovládať v plnej miere. 

Podľa § 215 ods. 1 písm. f) Tr. poriadku, prokurátor zastaví trestné stíhanie, ak obvinený mladistvý v čase činu neprekročil pätnásty rok veku a nedosiahol takú úroveň rozumovej a mravnej vyspelosti, aby mohol rozpoznať jeho protiprávnosť alebo ovládať svoje konanie.

Týmto rozhodnutím nie sú dotknuté práva poškodeného požadovať náhradu škody v občianskom súdnom konaní.

Z vyššie uvedených dôvodov som rozhodla tak, ako je to vo  výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka